Pielikums

Daugavpils pilsētas domes

2019.gada 13.jūnija

lēmumam Nr.361

Atzinums

Par dividendēs izmaksājamās pelņas daļas atstāšanu

SIA “Daugavpils ūdens” rīcībā.

Pamatojoties uz Publiskas personas kapitāla daļu un kapitālsabiedrību pārvaldības likuma (turpmāk- Likums) 56.pantu, Daugavpils pilsētas domes (turpmāk- Dome) 29.10.2015. apstiprinātajiem noteikumiem Nr.12 “Kārtība, kādā pašvaldības kapitālsabiedrības un publiski privātās kapitālsabiedrības, kurās pašvaldība ir dalībnieks (akcionārs) nosaka dividendēs izmaksājamo peļņas daļu, un veic maksājumus pašvaldības budžetā par pašvaldības kapitāla izmantošanu” (turpmāk-kārtība) 7.punktu,

SIA “Daugavpils ūdens” (turpmāk- SIA “DŪ”) 23.05.2019. dalībnieku sapulcē apstiprināto 2018.gada pārskatu, kā arī

SIA “DŪ” 27.12.2016. dalībnieku sapulcē apstiprināto vidējā termiņa darbības stratēģiju 2017.-2020.gadam (turpmāk- Stratēģija) un 29.01.2019. dalībnieku sapulcē apstiprināto Rīcības plānu 2019.gadam un

nodrošinot Stratēģijā noteikto mērķu īstenošanu 2019.gadā, atbilstoši plānotajiem finanšu ieguldījumiem un to avotiem, īstenojot pasākumus, kas palielina kapitālsabiedrības vērtību, SIA “DŪ” valde piedāvā 2018.gada pelņu 180 695 EUR apmērā atstāt kapitālsabiedrības rīcībā, izlietojot projekta “Energoefektivitātes paaugstināšana Daugavpils pilsētas pašvaldības kapitālsabiedrības ēkās – Ūdensvada ielā 3, Daugavpilī” Nr.4.2.2./18/I/008 realizācijai, sekmējot ēku (administrācijas ēkas un ūdensvada un kanalizācijas tīklu nodaļas sadzīves ēkas) energoefektivitātes paaugstināšanu, samazinot primārās enerģijas patēriņu.

SIA “DŪ” piedāvājuma atbilstība Likumā un Kārtībā noteiktajiem peļņas izlietošanas principiem:

|  |  |
| --- | --- |
| *Ekonomiskais pamatojums* | SIA “DŪ” Stratēģijā un Rīcības plānā 2019.gadam (plāna 5.1.p.) plānotas projekta “Energoefektivitātes paaugstināšana Daugavpils pilsētas pašvaldības kapitālsabiedrības ēkās – Ūdensvada ielā 3, Daugavpilī” Nr.4.2.2./18/I/008 realizācijas aktivitātes (veikt iepirkumu procedūras, būvdarbu uzsākšana).  Projekta kopējās izmaksas 1 132 155.09 EUR, ESKF līdzfinansējums 887 520.86 EUR, SIA “DŪ” – 244 634.23 EUR.  Plānotās projekta realizācijas aktivitātes: ēku sienu, jumtu, bēniņu, cokola siltināšana, apkures un ventilācijas sistēmu atjaunošana, logu, ārdurvju un apgaismojuma, apkures sistēmas nomaiņa u.c.) |
| *Tiesiskais pamatojums* | Daugavpils pilsētas attīstības programmas Rīcības un Investīciju plāns 2014.-2020.gadam SIA “DŪ” nosaka pasākumu “*ūdenssaimniecības infrastruktūras attīstība un pilnveidošana ”,* kas iekļauts Stratēģijā un Rīcības plānā 2019.gadam.  Valdes piedāvājums izskatīts 23.05.2019. dalībnieku sapulcē, lemjot jautājumu virzīt izskatīšanai Domes sēdē atbilstoši Kārtības 6.punktā noteiktajam. |
| *Atbilstība Komercdarbības atbalsta kontroles likuma prasībām* | Valdes piedāvājums - atstāt 2018.gada pelņu kapitālsabiedrības rīcībā, īstenojot Rīcības plānā noteikto uzdevumu projekta “Energoefektivitātes paaugstināšana Daugavpils pilsētas pašvaldības kapitālsabiedrības ēkās”, atbilst *Komercdarbības atbalsta kontroles likumā* noteiktajām prasībām. |

Pamatojoties uz pašvaldības un SIA “DŪ” apstiprinātajiem plānošanas dokumentiem 2017.-2020.gadam, dalībnieku sapulces apstiprināto 2018.gada pārskatu, SIA ”Baltic Audit” zvērinātas revidentes *(Vārds, Uzvārds)* ziņojumu par SIA “DŪ” finansiālo stāvokli 2018.gada 31.decembrī, par darbības finanšu rezultātiem un naudas plūsmām pārskata periodā, lai nodrošinātu noteikto mērķu un uzdevumu sekmīgu izpildi 2019.gadā, valdes piedāvājums ir atbalstāms.

Domes priekšsēdētājs *(personiskais paraksts)* A. Elksniņš

03.06.2019.

65404391

Livčāne